Foto: Sputnik 18-iyul kuni Qozog‘istonning Olmaota shahrida yuz bergan otishmada yaralangan yana bir politsiya xodimi shifoxonada hayotdan ko‘z yumgan. Shunday qilib, mudhish jinoyatda qurbon bo‘lganlar soni 9 kishini tashkil etmoqda. O‘sha kuni qurollangan erkak kishi Olmaota politsiyachilariga hujum qilgan edi. Buning oqibatida 6 nafar huquq posboni halok bo‘lib, 6 nafar politsiyachi va 2 fuqaro shifoxonaga yotqizilgandi. Keyinchalik yana ikki nafar politsiyachi hayot bilan vidolashdi. Shaharda maxsus amaliyot o‘tkazilib, jinoyatchi qo‘lga olindi. Qozog‘iston prezidenti voqeani qo‘poruvchilik deb atadi. Ichki ishlar boshqarmasi ma’lumotiga ko‘ra, 24 yoshli marhum Jalgas Keldibayev 2014-yildan ichki ishlar idorasida xizmat vazifasini o‘tab kelgan.